title: 2013/624/UE: Decizia Parlamentului European din 17 aprilie 2013 privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/363

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2011
   (2013/624/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2011, însoțit de răspunsurile întreprinderii comune (1),

               —

               având în vedere concluziile Delegației comune a Comisiei pentru bugete și a Comisiei pentru control bugetar din cadrul Parlamentului European la ITER, în Cadarache, din 16-18 mai 2011,

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (4), în special articolul 5 alineatul (3),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0077/2013),

               1.

               acordă directorului întreprinderii comune europene pentru ITER și pentru dezvoltarea energiei de fuziune descărcarea de gestiune pentru execuția bugetului întreprinderii comune aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 36.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 90, 30.3.2007, p. 58.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2011,

                  —

                  având în vedere Raportul Curții de Conturi privind conturile anuale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2011, însoțit de răspunsurile întreprinderii comune (1),

                  —

                  având în vedere concluziile Delegației comune a Comisiei pentru bugete și a Comisiei pentru control bugetar din cadrul Parlamentului European la ITER, în Cadarache, din 16-18 mai 2011,

                  —

                  având în vedere Recomandarea Consiliului din 12 februarie 2013 (05755/2013 – C7-0040/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (4), în special articolul 5 alineatul (3),

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0077/2013),

                  A.

                  întrucât întreprinderea comună europeană pentru ITER și pentru dezvoltarea energiei de fuziune (denumită în continuare „întreprinderea comună”) a fost înființată în martie 2007 pentru o perioadă de 35 de ani;

                  B.

                  întrucât întreprinderea comună a început să funcționeze autonom în martie 2008;

                  C.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale întreprinderii comune pentru exercițiul financiar 2011 și cu privire la legalitatea și regularitatea operațiunilor subiacente;

                  D.

                  întrucât, la 9 octombrie 2008, Curtea de Conturi a emis Avizul nr. 4/2008 referitor la regulamentul financiar al întreprinderii comune;

                  E.

                  întrucât, atunci când a fost creată întreprinderea comună, valoarea orientativă a resurselor totale considerate necesare pentru perioada 2007-2014 se ridica la 9 653 000 000 EUR,

         Gestiunea bugetară și financiară

                  1.

                  constată că conturile anuale ale întreprinderii comune prezintă în mod fidel, sub toate aspectele semnificative, situația financiară a acesteia la 31 decembrie 2011, precum și rezultatele operațiunilor sale și fluxurile sale de numerar pentru exercițiul încheiat la această dată, în conformitate cu dispozițiile regulamentului său financiar;

                  2.

                  ia act de faptul că operațiunile subiacente conturilor anuale ale întreprinderii comune pentru exercițiul financiar 2011 sunt, sub toate aspectele semnificative, conforme cu legile și reglementările în vigoare;

                  3.

                  constată că pentru creditele de angajament disponibile rata de utilizare a fost de 99,7 %, iar pentru creditele de plată disponibile, de 85,7 %; subliniază că, din creditele de angajament în valoare de 611 000 000 EUR disponibile pentru activitățile operaționale, 42 % au fost executate prin angajamente directe individuale, iar restul de 58 %, prin angajamente globale;

                  4.

                  salută numirea în cursul anului 2011 a șefului Departamentului ITER, a șefului Administrației și a șefului Unității buget și finanțe, în urma adaptării, în 2010, a planului de îmbunătățire a gestiunii, pentru a separa funcțiile financiare și operaționale;

                  5.

                  regretă că auditorul intern al întreprinderii comune a exprimat îndoieli cu privire la circuitele financiare, precum și la separarea funcțiilor; îndeamnă întreprinderea comună să inițieze fără întârziere o sistematizare adecvată a circuitelor financiare și să separe toate funcțiile incompatibile;

                  6.

                  așteaptă ca întreprinderea comună:

                              —

                              să pună pe deplin în aplicare și să utilizeze un instrument integrat de gestionare a informațiilor bugetare, financiare și operaționale;

                              —

                              să pună pe deplin în aplicare planurile de acțiune adoptate de întreprinderea comună în urma auditurilor interne privind circuitele financiare, gestionarea granturilor și contractele încheiate cu experți;

                              —

                              să finalizeze validarea sistemelor subiacente de către contabil;

                              —

                              să adopte o strategie completă de audit ex post pentru granturi și pentru contractele operaționale;

                              —

                              să desfășoare un exercițiu de gestionare a riscurilor la nivelul întreprinderii;

         Achizițiile publice și granturile

                  7.

                  subliniază faptul că, așa cum s-a subliniat deja în raportul Curții de Conturi privind exercițiul 2010, întreprinderea comună trebuie să depună eforturi suplimentare pentru a maximiza concurența, deoarece numărul de oferte primite în cadrul procedurilor de achiziții publice semnate în 2011 pentru activități operaționale a rămas scăzut și a fost, în medie, de două oferte, iar în ceea ce privește granturile numărul mediu de propuneri primite a fost doar de una per cerere de propuneri; recunoaște că natura activității întreprinderii comune presupune achiziția de componente tehnologice de vârf, care nu au mai fost produse vreodată și fără valoare comercială, concepute pentru construirea unui reactor de fuziune experimental, pe o piață extrem de complexă unde predomină situațiile de monopol sau oligopol; reiterează faptul că întreprinderea comună trebuie să urmărească un bun raport calitate-preț în toate achizițiile posibile;

                  8.

                  regretă că, într-un caz, decizia de a anula o procedură deschisă și de a recurge la o procedură negociată nu a fost justificată în mod corespunzător, iar într-un alt caz, întreprinderea comună a decis să deschidă negocieri cu două societăți care depuseseră oferte în cadrul unei proceduri deschise (deși una dintre societăți nu îndeplinea condițiile tehnice); regretă, de asemenea, că, într-o altă situație, nici opțiunea pentru procedura de negociere și nici cantitățile și prețurile contractate nu erau justificate în mod corespunzător;

                  9.

                  este îngrijorat că auditul Curții de Conturi a confirmat constatările unui audit intern efectuat în 2011 în ceea ce privește achizițiile publice, în special faptul că:

                              —

                              nu se recurge la publicarea unui anunț de intenție pentru a asigura o mai bună publicitate prealabilă pentru viitoarele proceduri de achiziții;

                              —

                              nu există un sistem de monitorizare și gestionare a modificărilor aduse cerințelor prevăzute în contracte; în consecință, fluctuațiile costurilor nu pot fi identificate și corectate;

                              —

                              durata procedurilor de achiziții este adesea prea mare și există deficiențe în elaborarea documentelor pentru aceste proceduri;

                              —

                              estimările de costuri nu sunt bine documentate;

                  10.

                  solicită, în această privință, să i se prezinte un raport detaliat privind progresele înregistrate, care să conțină propuneri concrete pentru eliminarea treptată a deficiențelor menționate;

                  11.

                  deplânge faptul că auditul Curții de Conturi a evidențiat, de asemenea, că procedurile de control ex ante al plăților efectuate în cadrul contractelor și al acordurilor de grant nu sunt suficient documentate;

         Auditurile de asigurare a calității și controalele ex post în domeniul achizițiilor publice și al granturilor

                  12.

                  este îngrijorat de faptul că, deși întreprinderea comună dispune de un sistem de efectuare de audituri la nivelul contractanților, cu scopul de a verifica respectarea cerințelor de asigurare a calității, sfera acestor audituri nu acoperă aspectele financiare ale executării contractelor; solicită întreprinderii comune să se asigure că sfera sistemului de audit acoperă protecția intereselor financiare ale întreprinderii comune, inclusiv aspectele financiare și contractuale;

                  13.

                  remarcă faptul că, deși a demarat în 2011 controale ex post pentru a verifica legalitatea și regularitatea execuției granturilor atribuite, întreprinderea comună nu dispune de o strategie generală de control ex post care să acopere execuția contractelor de grant și a celor de achiziții publice; îndeamnă întreprinderea comună să definească și să pună în aplicare o strategie generală de control ex post care să acopere pe deplin resursele bugetare utilizate;

         Drepturile de proprietate intelectuală și politica industrială

                  14.

                  ia act de faptul că, la 28 martie 2012, Consiliul de administrație a adoptat politica întreprinderii comune în materie de drepturi de proprietate intelectuală și de difuzare a informațiilor; observă totuși că Consiliul de administrație nu a adoptat încă politica industrială prevăzută de statut;

         Plata cu întârziere a contribuțiilor membrilor

                  15.

                  deplânge faptul că 12 membri și-au plătit cu întârziere contribuțiile datorate pentru exercițiul 2011;

                  16.

                  consideră că este esențial ca toți membrii întreprinderii comune să își plătească contribuțiile în termenul prevăzut; este de acord cu faptul că Consiliul de administrație a adoptat măsuri de percepere a unei dobânzi pentru cotizația anuală de membru în cazul întârzierii plății;

         Serviciul de Audit Intern al Comisiei

                  17.

                  constată că fișa misiunii Serviciului de Audit Intern al Comisiei a fost adoptată de Consiliul de administrație la 25 noiembrie 2011, împreună cu un plan de audit strategic coordonat pentru perioada 2012-2014, iar regulamentul financiar al întreprinderii comune a fost modificat în consecință pentru a include dispozițiile regulamentului-cadru referitoare la competențele auditorului intern al Comisiei; reamintește că întreprinderea comună a început să funcționeze autonom în martie 2008;

         Regulamentul financiar și normele de aplicare a acestuia

                  18.

                  salută faptul că, în cadrul reuniunii sale din 1 iunie 2011, Consiliul de administrație al întreprinderii comune a decis să accepte, în general, observațiile (37 de recomandări au fost acceptate în totalitate, 11 au fost acceptate sub rezerva unor observații, iar două respinse) cuprinse în Avizul nr. 4/2008 al Curții de Conturi referitor la regulamentul financiar al întreprinderii comune europene pentru ITER și pentru dezvoltarea energiei de fuziune;

                  19.

                  constată că Curtea de Conturi consideră că anumite prevederi din normele de aplicare a regulamentului financiar al întreprinderii comune se îndepărtează de la normele de aplicare a Regulamentului financiar al Uniunii, fără o justificare suficientă în acest sens; salută clarificarea întreprinderii comune potrivit căreia normele de aplicare modificate oferă instrucțiuni suficiente pentru implementarea activităților întreprinderii comune în ceea ce privește, de exemplu, condițiile pentru luarea sau acordarea unui împrumut sau normele de evaluare a contribuțiilor în natură;

         Contribuția Uniunii la faza de construcție din cadrul proiectului ITER

                  20.

                  reamintește că, în iulie 2010, Consiliul a revizuit estimarea bugetară a contribuției întreprinderii comune la faza de construcție la 6 600 000 000 EUR (valoarea din 2008), ceea ce înseamnă dublul estimării inițiale; este îngrijorat de faptul că întreprinderea comună desfășoară un exercițiu de aliniere a tuturor costurilor suportate până în prezent la valorile din 2008 pentru a putea stabili eventualele abateri de la estimarea bugetară respectivă; observă că întreprinderea comună a pus în aplicare un instrument pentru monitorizarea cu regularitate a validității estimărilor și informarea cu privire la posibilele abateri; așteaptă ca întreprinderea comună să informeze în detaliu autoritatea care acordă descărcarea de gestiune cu privire la rezultatele analizei în cauză;

         Acordul de găzduire

                  21.

                  recunoaște că, deși între Regatul Spaniei și întreprinderea comună a fost semnat un acord de găzduire cu privire la amplasament și la sprijinul, privilegiile și imunitățile acordate, sediul permanent nu a fost încă pus la dispoziția întreprinderii comune; remarcă totuși că întreprinderea comună ocupă în continuare un sediu temporar ale cărui costuri sunt suportate de Regatul Spaniei;

         Alte chestiuni

                  22.

                  invită, din nou, Curtea de Conturi să prezinte Parlamentului, într-un termen rezonabil, un raport special privind problemele comune care apar din cauza naturii întreprinderilor comune și care ar trebui tratate de întreprinderile comune împreună cu partenerii lor pentru a asigura valoarea lor adăugată și eficiența realizării programelor demonstrative, de cercetare și de dezvoltare tehnologică ale Uniunii; constată, de asemenea, că raportul ar trebui să includă o evaluare a eficacității în ceea ce privește crearea și structura întreprinderilor comune.

         (1)  JO C 6, 10.1.2013, p. 36.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 90, 30.3.2007, p. 58.

         (5)  JO L 357, 31.12.2002, p. 72.


title: Decizia (PESC) 2015/363 a Consiliului din 5 martie 2015 privind primirea temporară a anumitor palestinieni de către state membre ale Uniunii Europene

text:
               6.3.2015

               RO

               Jurnalul Oficial al Uniunii Europene

               L 62/24

         DECIZIA (PESC) 2015/363 A CONSILIULUI
   din 5 martie 2015
   privind primirea temporară a anumitor palestinieni de către state membre ale Uniunii Europene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29 și articolul 31 alineatul (1),
   întrucât:

               (1)

               La 31 ianuarie 2013, Consiliul a adoptat Decizia 2013/71/PESC privind primirea temporară a anumitor palestinieni de către state membre ale Uniunii Europene (1), prin care se prelungea, pentru o nouă perioadă de 12 luni, valabilitatea permiselor naționale de intrare și ședere ale acestora pe teritoriul statelor membre menționate în Poziția comună 2002/400/PESC a Consiliului (2).

               (2)

               Pe baza unei evaluări a aplicării Poziției comune 2002/400/PESC, Consiliul consideră că este oportună prelungirea valabilității permiselor respective pentru o nouă perioadă de 24 de luni,

         ADOPTĂ PREZENTA DECIZIE:
   Articolul 1
   Statele membre menționate la articolul 2 din Poziția comună 2002/400/PESC prelungesc valabilitatea permiselor naționale de intrare și ședere eliberate în temeiul articolului 3 din respectiva poziție comună pentru o nouă perioadă de 24 de luni, începând cu 31 ianuarie 2014.
   Articolul 2
   Consiliul evaluează aplicarea Poziției comune 2002/400/PESC în termen de șase luni de la adoptarea prezentei decizii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 5 martie 2015.

            Pentru Consiliu

            Președintele

         D. REIZNIECE-OZOLA

      (1)  Decizia 2013/71/PESC a Consiliului din 31 ianuarie 2013 privind primirea temporară a anumitor palestinieni de către state membre ale Uniunii Europene (JO L 32, 1.2.2013, p. 19).

      (2)  Poziția comună 2002/400/PESC a Consiliului din 21 mai 2002 privind primirea temporară a anumitor palestinieni de către state membre ale Uniunii Europene (JO L 138, 28.5.2002, p. 33).


title: Decizia 2008/665/PESC a Consiliului din 9 iunie 2008 privind încheierea Acordului între Uniunea Europeană și Republica Albania cu privire la participarea Republicii Albania la operația militară a Uniunii Europene în Republica Ciad și în Republica Centrafricană (Operația EUFOR Tchad/RCA)

text:
               13.8.2008

               RO

               Jurnalul Oficial al Uniunii Europene

               L 217/18

         DECIZIA 2008/665/PESC A CONSILIULUI
   din 9 iunie 2008
   privind încheierea Acordului între Uniunea Europeană și Republica Albania cu privire la participarea Republicii Albania la operația militară a Uniunii Europene în Republica Ciad și în Republica Centrafricană (Operația EUFOR Tchad/RCA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 24,
   având în vedere recomandarea președinției,
   întrucât:

               (1)

               La 15 octombrie 2007, Consiliul a adoptat Acțiunea comună 2007/677/PESC privind operația militară a Uniunii Europene în Republica Ciad și în Republica Centrafricană (1) (Operația EUFOR Tchad/RCA).

               (2)

               Articolul 10 alineatul (3) din respectiva acțiune comună prevede că modalitățile detaliate privind participarea statelor terțe urmează să facă obiectul unui acord, în conformitate cu articolul 24 din tratat.

               (3)

               Ca urmare a autorizării de către Consiliu, la 13 septembrie 2004, președinția, asistată de Secretarul General al Consiliului Uniunii Europene/Înaltul Reprezentant pentru politica externă și de securitate comună, a negociat un acord între Uniunea Europeană și Republica Albania cu privire la participarea Republicii Albania la Operația EUFOR Tchad/RCA, denumit în continuare „acordul”.

               (4)

               Acordul ar trebui să fie aprobat în numele Uniunii,

         DECIDE:
   Articolul 1
   Prin prezenta se aprobă, în numele Uniunii Europene, Acordul între Uniunea Europeană și Republica Albania cu privire la participarea Republicii Albania la operația militară a Uniunii Europene în Republica Ciad și în Republica Centrafricană (Operația EUFOR Tchad/RCA).
   Textul acordului se atașează prezentei decizii.
   Articolul 2
   Prin prezenta, președintele Consiliului este autorizat să numească persoana sau persoanele împuternicite să semneze acordul care angajează Uniunea Europeană.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 9 iunie 2008.

            Pentru Consiliu

            Președintele

         M. COTMAN

      (1)  JO L 279, 23.10.2007, p. 21.
    ---documentbreak---

               13.8.2008

               RO

               Jurnalul Oficial al Uniunii Europene

               L 217/19

         TRADUCERE
   ACORD
   între Uniunea Europeană și Republica Albania cu privire la participarea Republicii Albania la operația militară a Uniunii Europene în Republica Ciad și în Republica Centrafricană (Operația EUFOR Tchad/RCA)
   UNIUNEA EUROPEANĂ (UE),
   pe de o parte, și
   REPUBLICA ALBANIA,
   pe de altă parte,
   denumite în continuare „părțile”,
   AVÂND ÎN VEDERE:
   adoptarea de către Consiliul Uniunii Europene a Acțiunii comune 2007/677/PESC din 15 octombrie 2007 privind operația militară a Uniunii Europene în Republica Ciad și în Republica Centrafricană (Operația EUFOR Tchad/RCA),
   invitația adresată Republicii Albania de a participa la operația condusă de Uniunea Europeană,
   finalizarea cu succes a procesului de constituire a forței și recomandarea făcută de către comandantul operației UE și de către Comitetul Militar al UE în vederea unui acord cu privire la participarea forțelor Republicii Albania la operația condusă de UE,
   Decizia CIAD/1/2008 a Comitetului politic și de securitate din 13 februarie 2008 privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană (1),
   Decizia CIAD/2/2008 a Comitetului politic și de securitate din 18 martie 2008 de stabilire a Comitetului contribuitorilor pentru operația militară a Uniunii Europene în Republica Ciad și în Republica Centrafricană (2),
   CONVIN CU PRIVIRE LA URMĂTOARELE DISPOZIȚII:
   Articolul 1
   Participarea în cadrul operației
   (1)   Republica Albania se asociază Acțiunii comune 2007/677/PESC din 15 octombrie 2007 privind operația militară a Uniunii Europene în Republica Ciad și în Republica Centrafricană (Operația EUFOR Tchad/RCA), precum și oricărei acțiuni comune sau decizii prin care Consiliul Uniunii Europene hotărăște să extindă operația militară a UE de gestionare a crizei, în conformitate cu dispozițiile prezentului acord și cu alte dispoziții de punere în aplicare necesare.
   (2)   Contribuția Republicii Albania la operația militară a UE de gestionare a crizei nu aduce atingere autonomiei decizionale a Uniunii Europene.
   (3)   Republica Albania asigură că forțele sale și personalul său care participă la operația militară a UE de gestionare a crizei își îndeplinesc misiunea în conformitate cu:

               —

               Acțiunea comună 2007/677/PESC și cu alte posibile modificări ulterioare;

               —

               planul de operații;

               —

               măsurile de punere în aplicare.

         (4)   Personalul și forțele detașate în cadrul operației de către Republica Albania își îndeplinesc sarcinile și acționează exclusiv în interesul operației militare a UE de gestionare a crizei.
   (5)   Republica Albania îl informează din timp pe comandantul operației UE cu privire la orice schimbare privind participarea la operație.
   Articolul 2
   Statutul forțelor
   (1)   Statutul personalului și al forțelor cu care Republica Albania contribuie la operația militară a UE de gestionare a crizei este reglementat de dispozițiile privind statutul forțelor, convenit între Uniunea Europeană și statele interesate, dacă este cazul.
   (2)   Statutul forțelor detașate și al personalului detașat pe lângă comandamentul sau elementele de comandă situate în afara Republicii Ciad și a Republicii Centrafricane este reglementat prin acorduri între comandamentul și elementele de comandă în cauză, pe de o parte, și Republica Albania, pe de altă parte.
   (3)   Fără a aduce atingere dispozițiilor privind statutul forțelor, menționate la alineatul (1), forțele și personalul Republicii Albania care participă la operația militară a UE de gestionare a crizei se află sub jurisdicția acestei țări.
   (4)   Republica Albania răspunde pentru toate pretențiile legate de participarea la operația militară a UE de gestionare a crizei, formulate de către un membru al forțelor sau personalului său sau privindu-l pe acesta. Republica Albania este responsabilă cu introducerea oricărei acțiuni, în special judiciară sau disciplinară, împotriva oricărui membru al forțelor sau personalului său, în conformitate cu propriile acte cu putere de lege și norme administrative.
   (5)   Republica Albania se angajează să facă o declarație în ceea ce privește renunțarea la orice pretenții împotriva oricărui stat participant la operația militară a UE de gestionare a crizei și să o formuleze la semnarea prezentului acord.
   (6)   Uniunea Europeană se angajează să asigure că statele membre fac o declarație în ceea ce privește renunțarea la orice pretenții în legătură cu participarea Republicii Albania la operația militară a UE de gestionare a crizei și să o formuleze la semnarea prezentului acord.
   Articolul 3
   Informațiile clasificate
   (1)   Republica Albania adoptă măsurile necesare pentru asigurarea protecției informațiilor clasificate ale Uniunii Europene în conformitate cu regulamentul de securitate al Consiliului Uniunii Europene, prevăzut în anexa la Decizia 2001/264/CE a Consiliului din 19 martie 2001 (3), precum și cu celelalte instrucțiuni formulate de autoritățile competente, inclusiv de comandantul operației UE.
   (2)   În cazul în care Uniunea Europeană și Republica Albania încheie un acord privind procedurile de securitate cu privire la schimbul de informații clasificate, dispozițiile unui asemenea acord se aplică în contextul operației militare a UE de gestionare a crizei.
   Articolul 4
   Lanțul de comandă
   (1)   Toți membrii forțelor și ai personalului implicați în operația militară a UE de gestionare a crizei rămân sub comanda deplină a autorităților lor naționale.
   (2)   Autoritățile naționale transferă comanda și/sau controlul operațional și tactic asupra forțelor și personalului lor comandantului operației UE. Comandantul operației UE este împuternicit să își delege autoritatea.
   (3)   Republica Albania are aceleași drepturi și obligații în ceea ce privește gestionarea curentă a operației ca celelalte state membre ale UE participante la aceasta.
   (4)   Comandantul operației UE poate solicita în orice moment, în urma consultării cu Republica Albania, retragerea contribuției acesteia.
   (5)   Republica Albania desemnează un înalt reprezentant militar (denumit în continuare „ÎRM”), care să reprezinte contingentul său național în cadrul operației militare a UE de gestionare a crizei. ÎRM se consultă cu comandantul forțelor UE cu privire la toate aspectele privind operația și este răspunzător de disciplina zilnică a contingentului.
   Articolul 5
   Aspecte financiare
   (1)   Republica Albania își asumă toate costurile legate de participarea sa la operație, cu excepția acelor costuri care fac obiectul finanțării comune în conformitate cu instrumentele juridice menționate la articolul 1 alineatul (1) din prezentul acord, precum și cu Decizia 2007/384/PESC a Consiliului din 14 mai 2007 de înființare a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (4).
   (2)   În cazul decesului, vătămării corporale, deteriorării sau distrugerii provocate persoanelor fizice sau juridice din statul sau statele în care se desfășoară operația, Republica Albania plătește, în cazul stabilirii răspunderii sale, despăgubiri în conformitate cu dispozițiile privind statutul forțelor, prevăzute la articolul 2 alineatul (1) din prezentul acord, în cazul în care acestea sunt disponibile.
   Articolul 6
   Modalități de punere în aplicare a acordului
   Secretarul General al Consiliului Uniunii Europene/Înaltul Reprezentant pentru politica externă și de securitate comună și autoritățile competente ale Republicii Albania adoptă normele tehnice și administrative necesare în vederea punerii în aplicare a prezentului acord.
   Articolul 7
   Nerespectarea
   În cazul în care una dintre părți nu-și respectă obligațiile prevăzute la articolele 1-6, cealaltă parte are dreptul să denunțe prezentul acord printr-o notificare prealabilă cu o lună.
   Articolul 8
   Soluționarea diferendelor
   Diferendele privind interpretarea sau aplicarea prezentului acord se soluționează între părți pe cale diplomatică.
   Articolul 9
   Intrarea în vigoare
   (1)   Prezentul acord intră în vigoare în prima zi a primei luni ulterioare datei la care părțile și-au notificat reciproc încheierea procedurilor interne necesare în acest sens.
   (2)   Prezentul acord se aplică în mod provizoriu de la data semnării sale.
   (3)   Prezentul acord rămâne în vigoare pe toată durata participării la operație a Republicii Albania.

      Încheiat la Paris, la 13 iulie 2008, în limba engleză, în patru exemplare.

            Pentru Uniunea Europeană

            Pentru Republica Albania

      (1)  JO L 56, 29.2.2008, p. 64. Decizie modificată prin Decizia CIAD/3/2008 (JO L 144, 4.6.2008, p. 82).

      (2)  JO L 107, 17.4.2008, p. 60. Decizie modificată prin Decizia CIAD/3/2008.

      (3)  JO L 101, 11.4.2001, p. 1. Decizie modificată ultima dată prin Decizia 2007/438/CE (JO L 164, 26.6.2007, p. 24).

      (4)  JO L 152, 13.6.2007, p. 14.
   DECLARAȚIILE MENȚIONATE LA ARTICOLUL 2 ALINEATELE (5) ȘI (6) DIN ACORD
   Declarația statelor membre UE:
   „Statele membre ale Uniunii Europene care aplică Acțiunea comună 2007/677/PESC din 15 octombrie 2007 privind operația militară a Uniunii Europene în Republica Ciad și în Republica Centrafricană (Operația EUFOR Tchad/RCA) se vor strădui, în măsura în care dreptul lor intern permite acest lucru, să renunțe, pe cât posibil, să formuleze pretenții față de Republica Albania în caz de vătămare sau de deces al membrilor personalului lor sau de deteriorare sau distrugere a unor bunuri care le aparțin și sunt utilizate de operația militară a UE de gestionare a crizei, în cazul în care vătămarea, decesul, deteriorarea sau distrugerea:

               —

               s-a datorat personalului Republicii Albania în timpul desfășurării activității sale în cadrul operației UE de gestionare a crizei, cu excepția cazurilor de neglijență gravă sau de fapte ilicite săvârșite cu intenție; sau

               —

               a survenit în urma utilizării unor bunuri aparținând Republicii Albania, cu condiția ca respectivele bunuri să fi fost utilizate în legătură cu operația, cu excepția cazurilor de neglijență gravă sau de fapte ilicite săvârșite cu intenție de personalul Republicii Albania implicat în operația UE de gestionare a crizei care a utilizat respectivele bunuri.”

         Declarația Republicii Albania:
   „Republica Albania se asociază Acțiunii comune 2007/677/PESC din 15 octombrie 2007 privind operația militară a Uniunii Europene în Republica Ciad și în Republica Centrafricană (Operația EUFOR Tchad/RCA) și se va strădui, în măsura în care dreptul său intern permite acest lucru, să renunțe, pe cât posibil, să formuleze pretenții față de orice alt stat participant la operația militară a UE de gestionare a crizei în caz de vătămare sau de deces al membrilor personalului său sau de deteriorare sau distrugere a unor bunuri care îi aparțin și sunt utilizate de operația militară a UE de gestionare a crizei, în cazul în care vătămarea, decesul, deteriorarea sau distrugerea:

               —

               s-a datorat personalului în timpul desfășurării activității sale în cadrul operației UE de gestionare a crizei, cu excepția cazurilor de neglijență gravă sau de fapte ilicite săvârșite cu intenție; sau

               —

               a survenit în urma utilizării unor bunuri aparținând statelor participante la operația UE de gestionare a crizei, cu condiția ca respectivele bunuri să fi fost utilizate în legătură cu operația, cu excepția cazurilor de neglijență gravă sau de fapte ilicite săvârșite cu intenție de personalul operației UE de gestionare a crizei care a utilizat respectivele bunuri.”


title: Decizia 2012/333/PESC a Consiliului din 25 iunie 2012 de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2011/872/PESC

text:
               26.6.2012

               RO

               Jurnalul Oficial al Uniunii Europene

               L 165/72

         DECIZIA 2012/333/PESC A CONSILIULUI
   din 25 iunie 2012
   de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2011/872/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1).

               (2)

               La 22 decembrie 2011, Consiliul a adoptat Decizia 2011/872/PESC de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC (2).

               (3)

               În conformitate cu articolul 1 alineatul (6) din Poziția comună 2001/931/PESC, este necesară o revizuire integrală a listei persoanelor, grupurilor și entităților cărora li se aplică Decizia 2011/872/PESC.

               (4)

               Prezenta decizie cuprinde rezultatul revizuirii efectuate de Consiliu în ceea ce privește persoanele, grupurile și entitățile cărora li se aplică articolele 2, 3 și 4 din Poziția Comună 2001/931/PESC.

               (5)

               Consiliul a conchis că persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC, că s-a luat o decizie în privința lor de către o autoritate competentă în sensul articolului 1 alineatul (4) din poziția comună respectivă și că ar trebui să facă în continuare obiectul măsurilor restrictive specifice prevăzute în respectiva poziție comună.

               (6)

               Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să fie actualizată în consecință, iar Decizia 2011/872/PESC ar trebui abrogată,

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este prevăzută în anexa la prezenta decizie.
   Articolul 2
   Decizia 2011/872/PESC se abrogă.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 25 iunie 2012.

            Pentru Consiliu

            Președintele

         C. ASHTON

      (1)  JO L 344, 28.12.2001, p. 93.

      (2)  JO L 343, 23.12.2011, p. 54.

      ANEXĂ

         Lista persoanelor, grupurilor și entităților menționate la articolul 1

      1.   Persoane

                  1.

                  ABDOLLAHI Hamed (cunoscut și sub numele de Mustafa Abdullahi), născut la 11 august 1960 în Iran. Pașaport: D9004878.

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16 octombrie 1966 la Tarut (Arabia Saudită), cetățean saudit.

                  4.

                  ARBABSIAR Manssor (cunoscut și sub numele de Mansour Arbabsiar), născut la 6 sau 15 martie 1955 în Iran. Cetățean iranian și cetățean al Statelor Unite ale Americii. Pașaport: C2002515 (Iran); Pașaport: 477845448 (SUA). Carte de identitate națională nr.: 07442833, data expirării 15 martie 2016 (permis de conducere SUA).

                  5.

                  BOUYERI, Mohammed (cunoscut și sub numele de Abu ZUBAIR, SOBIAR, Abu ZOUBAIR), născut la 8 martie 1978 la Amsterdam (Țările de Jos) - membru al „Hofstadgroep”

                  6.

                  FAHAS, Sofiane Yacine, născut pe 10 septembrie 1971 la Alger (Algeria) - membru al "al-Takfir" și al "al-Hijra"

                  7.

                  IZZ-AL-DIN, Hasan (cunoscut și sub numele de GARBAYA, Ahmed, cel de SA-ID, și sub numele de SALWWAN, Samir), născut în 1963 în Liban, cetățean libanez

                  8.

                  MOHAMMED, Khalid Shaikh (cunoscut și sub numele de ALI Salem, BIN KHALID Fahd Bin Adballah, HENIN Ashraf Refaat Nabith, WADOOD Khalid Adbul), născut la 14 aprilie 1965 sau la 1 martie 1964 în Pakistan, pașaport nr. 488555.

                  9.

                  SHAHLAI Abdul Reza (cunoscut și sub numele de Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif, Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran, (2) Baza militară Mehran, provincia Ilam, Iran.

                  10.

                  SHAKURI Ali Gholam, născut aproximativ în 1965 la Teheran, Iran.

                  11.

                  SOLEIMANI Qasem (cunoscut și sub numele de Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani, Qasem Sulemani), născut la 11 martie 1957 în Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: General-maior.

                  12.

                  WALTERS, Jason Theodore James (cunoscut și sub numele de Abdullah și sub numele de David), născut la 6 martie 1985 la Amersfoort (Țările de Jos), pașaport (Țările de Jos) nr. NE8146378 - membru al „Hofstadgroep”

            2.   Grupări și entități

                  1.

                  „Organizația Abu Nidal” – „OAN” (cunoscută și sub denumirea de „Consiliul Revoluționar Fatah”, „Brigadele Revoluționare Arabe”, „Septembrie Negru” și „Organizația Revoluționară a Musulmanilor Socialiști”)

                  2.

                  „Brigada Martirilor Al-Aqsa”

                  3.

                  „Al-Aqsa e.V.”

                  4.

                  „Al-Takfir” și „Al-Hijra”

                  5.

                  „Babbar Khalsa”

                  6.

                  „Partidul Comunist din Filipine”, inclusiv „Noua Armată Populară” - „NAP”, Filipine.

                  7.

                  „Gama'a al-Islamiyya” (cunoscută și sub denumirea de „Al-Gama'a al- Islamiyya”) („Grupul Islamic” - „IG”)

                  8.

                  „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”)

                  9.

                  „Hamas”, inclusiv „Hamas-Izz al-Din al-Qassem”

                  10.

                  „Hizbul Mujahideen” – „HM”

                  11.

                  „Hofstadgroep”

                  12.

                  „Fundația Pământul Sfânt pentru Ajutor și Dezvoltare”

                  13.

                  „Federația Internațională a Tineretului Sikh” – „ISYF”

                  14.

                  „Forța Khalistan Zindabad” – „KZF”

                  15.

                  „Partidul Muncitoresc din Kurdistan” - „PKK” (cunoscut și sub denumirea de „KADEK”, „KONGRA-GEL”)

                  16.

                  „Tigrii Eliberării din Tamil Eelam” - „LTTE”

                  17.

                  „Ejercito de Liberacion Nacional” („Armata de Eliberare Națională”)

                  18.

                  „Jihadul Islamic Palestinian” – „PIJ”

                  19.

                  „Frontul Popular pentru Eliberarea Palestinei” – „PFLP”

                  20.

                  „Frontul Popular pentru Eliberarea Palestinei – Comandamentul General” (cunoscut și sub denumirea de „FPEP – Comandamentul General”)

                  21.

                  „Fuerzas armadas revolucionarias de Colombia” – „FARC” („Forțele Armate Revoluționare din Columbia”)

                  22.

                  „Devrimci Halk Kurtuluș Partisi-Cephesi” – „DHKP/C” [cunoscută și sub denumirea de „Devrimci Sol” („Stânga Revoluționară”) sau cea de „Dev Sol”] („Armata/Frontul/Partidul de Eliberare Revoluționară Populară”)

                  23.

                  „Sendero Luminoso” – „CL” („Calea Luminoasă”)

                  24.

                  „Stichting Al Aqsa” (cunoscută și sub denumirea de „Stichting Al Aqsa Olanda”, „Al Aqsa Olanda”)

                  25.

                  „Teyrbazen Azadiya Kurdistan” – „TAK” cunoscută și sub denumirea de „Șoimii Eliberării din Kurdistan” sau cea de „Vulturii Eiberării din Kurdistan”)


title: Decizia Consiliului din 9 iunie 2006 privind încheierea unui Acord între Comunitatea Europeană și Ucraina privind anumite aspecte ale serviciilor aeriene

text:
Anunţ juridic important

|

32006D0530

Jurnalul Oficial L 211 , 01/08/2006 p. 0039 - 0039

		20060609Decizia Consiliuluidin 9 iunie 2006privind încheierea unui Acord între Comunitatea Europeană și Ucraina privind anumite aspecte ale serviciilor aeriene(2006/530/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) La 5 iunie 2003, Consiliul a autorizat Comisia să deschidă negocieri cu țările terțe privind înlocuirea, printr-un acord comunitar, a anumitor dispoziții care figurează în acordurile bilaterale existente.(2) Comisia a negociat, în numele Comunității, un acord cu Ucraina privind anumite aspecte ale serviciilor aeriene, în conformitate cu mecanismele și cu directivele enunțate în anexa la decizia Consiliului menționată anterior.(3) Acordul menționat anterior a fost semnat, în numele Comunității, la 1 decembrie 2005, sub rezerva eventualei sale încheieri la o dată ulterioară, în conformitate cu decizia Consiliului din 28 noiembrie 2005.(4) Este necesar să se aprobe acordul,DECIDE:Articolul 1(1) Acordul dintre Comunitatea Europeană și Ucraina privind anumite aspecte ale serviciilor aeriene se aprobă în numele Comunității.(2) Textul acordului se atașează la prezenta decizie [2].Articolul 2Președintele Consiliului este autorizat să desemneze persoana împuternicită (persoanele împuternicite) să procedeze la notificarea prevăzută la articolul 9 alineatul (1) din acord.Adoptată la Luxemburg, 9 iunie 2006.Pentru ConsiliuPreședinteleH. Gorbach[1] Aviz emis la 14 martie 2006 (nepublicat încă în Jurnalul Oficial).[2] JO L 211, 1.8.2006, p. 24.--------------------------------------------------


title: Decizia 2011/133/PESC a Consiliului din 21 februarie 2011 privind semnarea și încheierea Acordului între Uniunea Europeană și Muntenegru de stabilire a unui cadru pentru participarea Muntenegrului la operațiile Uniunii Europene de gestionare a crizelor

text:
               2.3.2011

               RO

               Jurnalul Oficial al Uniunii Europene

               L 57/1

         DECIZIA 2011/133/PESC A CONSILIULUI
   din 21 februarie 2011
   privind semnarea și încheierea Acordului între Uniunea Europeană și Muntenegru de stabilire a unui cadru pentru participarea Muntenegrului la operațiile Uniunii Europene de gestionare a crizelor
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, și Tratatul privind funcționarea Uniunii Europene, în special articolul 218 alineatele (5) și (6),
   având în vedere propunerea Înaltului Reprezentant al Uniunii pentru afaceri externe și politica de securitate („ÎR”),
   întrucât:

               (1)

               Condițiile privind participarea statelor terțe la operațiile de gestionare a crizelor desfășurate de Uniunea Europeană ar trebui mai degrabă prevăzute într-un acord de stabilire a cadrului unei astfel de eventuale participări viitoare, și nu definite de la caz la caz pentru fiecare operație în cauză.

               (2)

               În urma adoptării de către Consiliu, la 26 aprilie 2010, a unei decizii de autorizare a începerii negocierilor, ÎR a negociat un acord între Uniunea Europeană și Muntenegru de stabilire a unui cadru pentru participarea Muntenegrului la operațiile Uniunii Europene de gestionare a crizelor („acordul”).

               (3)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, acordul între Uniunea Europeană și Muntenegru de stabilire a unui cadru pentru participarea Muntenegrului la operațiile Uniunii Europene de gestionare a crizelor („acordul”).
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul prin care Uniunea își asumă obligații.
   Articolul 3
   Acordul se aplică cu titlu provizoriu de la data semnării acestuia până la încheierea procedurilor necesare încheierii sale (1).
   Articolul 4
   Președintele Consiliului efectuează în numele Uniunii notificarea prevăzută la articolul 16 alineatul (1) din acord.
   Articolul 5
   Prezenta decizie intră în vigoare la data adoptării.

      Adoptată la Bruxelles, 21 februarie 2011.

            Pentru Consiliu

            Președintele

         C. ASHTON

      (1)  Data semnării acordului va fi publicată în Jurnalul Oficial al Uniunii Europene de către Secretariatul General al Consiliului.

      TRADUCERE
      ACORD
      între Uniunea Europeană și Muntenegru de stabilire a unui cadru pentru participarea Muntenegrului la operațiile Uniunii Europene de gestionare a crizelor
      UNIUNEA EUROPEANĂ,
      pe de o parte, și
      MUNTENEGRU,
      pe de altă parte,
      denumite în continuare „părțile”,
      întrucât:
      Uniunea Europeană (UE) poate decide să acționeze în domeniul gestionării crizelor.
      UE va decide dacă, în cadrul unei operații UE de gestionare a crizelor, vor fi invitate să participe state terțe.
      Condițiile privind participarea Muntenegrului la operațiile UE de gestionare a crizelor ar trebui mai degrabă prevăzute într-un acord de stabilire a cadrului unei astfel de participări viitoare eventuale, și nu definite de la caz la caz pentru fiecare operațiune în cauză.
      Un asemenea acord nu ar trebui să aducă atingere autonomiei decizionale a UE și nici deciziilor adoptate de la caz la caz de către Muntenegru privind participarea la operații UE de gestionare a crizelor.
      Un asemenea acord nu ar trebui să abordeze decât viitoarele operații UE de gestionare a crizelor și nu ar trebui să aducă atingere niciunui acord existent care reglementează participarea Muntenegrului la operații UE de gestionare a crizelor care au fost deja desfășurate,
      CONVIN DUPĂ CUM URMEAZĂ:
      SECȚIUNEA I

         DISPOZIȚII GENERALE

      Articolul 1
      Decizii privind participarea
      (1)   Ca urmare a deciziei Uniunii Europene (UE) de a invita Muntenegru să participe la o operație UE de gestionare a crizelor și de îndată ce Muntenegru decide să participe, Muntenegru pune la dispoziția UE informații cu privire la contribuția pe care o propune.
      (2)   Evaluarea de către UE a contribuției Muntenegrului se desfășoară în consultare cu Muntenegru.
      (3)   UE indică Muntenegrului, cât mai curând posibil, contribuția sa probabilă la costurile comune ale operației, oferind astfel asistență Muntenegrului în formularea ofertei sale.
      (4)   UE informează Muntenegru printr-o scrisoare cu privire la rezultatul respectivei evaluări, în vederea asigurării participării Muntenegrului în conformitate cu dispozițiile prezentului acord.
      Articolul 2
      Cadrul
      (1)   Muntenegru se asociază deciziei Consiliului în temeiul căreia Consiliul Uniunii Europene decide că UE va desfășura operația de gestionare a crizelor, precum și oricărei decizii în temeiul căreia Consiliul Uniunii Europene decide să prelungească operația UE de gestionare a crizelor, în conformitate cu dispozițiile prezentului acord și cu orice înțelegeri necesare de punere în aplicare.
      (2)   Contribuția Muntenegrului la o operație UE de gestionare a crizelor nu aduce atingere autonomiei decizionale a UE.
      Articolul 3
      Statutul personalului și al forțelor
      (1)   Statutul personalului detașat în cadrul unei operații UE de gestionare civilă a crizelor și/sau al forțelor pe care Muntenegru le pune la dispoziția unei operații UE de gestionare militară a crizelor este reglementat de acordul privind statutul misiunii/forțelor, dacă un astfel de acord este încheiat între UE și statul sau statele în care este condusă operația.
      (2)   Statutul personalului detașat pe lângă comandamentul sau elementele de comandă situate în afara statului sau a statelor în care este condusă operația UE de gestionare a crizelor este reglementat prin acorduri între comandamentul și elementele de comandă în cauză și, respectiv, Muntenegru.
      (3)   Fără a aduce atingere acordului privind statutul misiunii/forțelor menționat la alineatul (1), Muntenegru își exercită jurisdicția asupra personalului său care participă la operația UE de gestionare a crizelor.
      (4)   Muntenegrului îi revine responsabilitatea de a răspunde oricăror plângeri legate de participarea la o operație UE de gestionare a crizelor formulate de un membru al personalului său sau referitoare la acesta. Muntenegru este responsabil de intentarea oricărei acțiuni, în special pe cale judecătorească sau disciplinară, împotriva oricărui membru al personalului său în conformitate cu actele sale cu putere de lege și cu actele sale administrative. Un model de declarație de acest tip se anexează la prezentul acord.
      (5)   Părțile convin să renunțe la formularea oricăror plângeri, altele decât acțiunile contractuale, împotriva celeilalte părți, în cazul unui prejudiciu, al unei pierderi sau al unei distrugeri care afectează bunurile deținute/exploatate de oricare dintre părți sau în cazul vătămării sau al decesului vreunuia dintre membrii personalului oricăreia dintre părți, care rezultă din îndeplinirea funcțiilor lor oficiale legate de activitățile desfășurate în temeiul prezentului acord, cu excepția cazurilor de neglijență gravă sau a abaterilor săvârșite cu intenție.
      (6)   Muntenegru se angajează să facă o declarație privind renunțarea la orice plângeri împotriva unui stat care participă la o operație UE de gestionare a crizelor la care participă Muntenegru și să o depună la semnarea prezentului acord.
      (7)   UE se angajează să garanteze că statele sale membre fac o declarație privind renunțarea la orice plângeri legate de orice viitoare participare a Muntenegrului la o operație UE de gestionare a crizelor și să o depună la semnarea prezentului acord.
      Articolul 4
      Informații clasificate
      Acordul dintre guvernul Muntenegrului și UE privind securitatea informațiilor clasificate, încheiat la Bruxelles la 13 septembrie 2010, se aplică în contextul operațiilor UE de gestionare a crizelor.
      SECȚIUNEA II

         DISPOZIȚII PRIVIND PARTICIPAREA LA OPERAȚII DE GESTIONARE CIVILĂ A CRIZELOR

      Articolul 5
      Personalul detașat în cadrul unei operații UE de gestionare civilă a crizelor
      (1)   Muntenegru se asigură că personalul său detașat în cadrul unei operații UE de gestionare civilă a crizelor își îndeplinește misiunea în conformitate cu:

                  (a)

                  decizia Consiliului și modificările ulterioare, astfel cum sunt menționate la articolul 2 alineatul (1);

                  (b)

                  planul de operații;

                  (c)

                  măsurile de punere în aplicare.

            (2)   Muntenegru informează în timp util șeful misiunii operației UE de gestionare civilă a crizelor (denumit în continuare „șeful misiunii”), precum și Înaltul Reprezentant al Uniunii pentru afaceri externe și politica de securitate (denumit în continuare „ÎR”) cu privire la orice modificare survenită cu privire la contribuția sa la operația UE de gestionare civilă a crizelor.
      (3)   Personalul detașat în cadrul operației UE de gestionare civilă a crizelor este supus unui examen medical, este vaccinat și primește din partea unei autorități competente a Muntenegrului un certificat medical care atestă faptul că este apt pentru a-și îndeplini misiunea. Personalul detașat în cadrul operației UE de gestionare civilă a crizelor prezintă o copie a acestui certificat.
      Articolul 6
      Lanțul de comandă
      (1)   Personalul detașat de Muntenegru își îndeplinește sarcinile și acționează exclusiv în interesul operației UE de gestionare civilă a crizelor.
      (2)   Toți membrii personalului rămân sub comanda deplină a autorităților lor naționale.
      (3)   Autoritățile naționale transferă controlul operațional către UE.
      (4)   Șeful misiunii își asumă responsabilitatea și exercită comanda și controlul asupra operației UE de gestionare civilă a crizelor în teatrul de operații.
      (5)   Șeful misiunii conduce operația UE de gestionare civilă a crizelor și asigură gestionarea curentă a acesteia.
      (6)   Muntenegru are aceleași drepturi și obligații în ceea ce privește gestionarea curentă a operației ca și statele membre ale UE care participă la operație, în conformitate cu instrumentele juridice menționate la articolul 2 alineatul (1).
      (7)   Șeful misiunii este responsabil de controlul disciplinar asupra personalului operației UE de gestionare civilă a crizelor. În cazul în care este necesar, autoritatea națională responsabilă ia măsuri disciplinare.
      (8)   Muntenegru desemnează un punct de contact al contingentului național („PCN”) pentru a reprezenta contingentul său național în cadrul operației. PCN raportează șefului misiunii în ceea ce privește aspectele naționale și este responsabil de disciplina zilnică a contingentului.
      (9)   Decizia de a încheia operația este luată de către UE în urma consultării cu Muntenegru în cazul în care acesta contribuie încă la operația UE de gestionare civilă a crizelor la data încheierii operației.
      Articolul 7
      Aspecte financiare
      (1)   Fără a aduce atingere articolului 8, Muntenegru își asumă toate cheltuielile legate de participarea sa la operație, cu excepția cheltuielilor de funcționare, astfel cum se prevede în bugetul operațional al operației.
      (2)   În caz de deces, vătămare, pierdere sau prejudiciu provocate unor persoane fizice sau juridice din statul sau statele în care este condusă operația, Muntenegru plătește despăgubiri, în cazul în care răspunderea sa a fost stabilită, în condițiile prevăzute de acordul aplicabil privind statutul misiunii menționat la articolul 3 alineatul (1).
      Articolul 8
      Contribuția la bugetul operațional
      (1)   Muntenegru contribuie la finanțarea bugetului operațional al unei operații UE de gestionare civilă a crizelor.
      (2)   Contribuția financiară a Muntenegrului la bugetul operațional se calculează pe baza uneia dintre următoarele formule, oricare are drept rezultat o sumă mai mică:

                  (a)

                  acea parte din suma de referință care este proporțională cu raportul dintre venitul național brut (VNB) al Muntenegrului și totalul VNB-urilor tuturor statelor care contribuie la bugetul operațional al operației; sau

                  (b)

                  acea parte din suma de referință a bugetului operațional care este proporțională cu raportul dintre numărul membrilor personalului Muntenegrului care participă la operație și numărul total al membrilor personalului din toate statele care participă la operație.

            (3)   Fără a aduce atingere dispozițiilor alineatelor (1) și (2), Muntenegru nu contribuie în niciun mod la finanțarea diurnelor plătite personalului din statele membre UE.
      (4)   Fără a aduce atingere dispozițiilor alineatului (1), UE scutește, în principiu, Muntenegru de contribuțiile financiare la o anumită operație UE de gestionare civilă a crizelor, în cazul în care:

                  (a)

                  UE decide că Muntenegru oferă o contribuție semnificativă, care este esențială pentru respectiva operație; sau

                  (b)

                  Muntenegru are un VNB pe cap de locuitor care nu depășește VNB-ul niciunui stat membru UE.

            (5)   Se semnează o înțelegere privind plata contribuțiilor Muntenegrului la bugetul operațional al operației UE de gestionare civilă a crizelor între șeful misiunii și serviciile administrative competente ale Muntenegrului. Această înțelegere cuprinde, inter alia, următoarele dispoziții:

                  (a)

                  suma în cauză;

                  (b)

                  modalitățile de plată a contribuției financiare;

                  (c)

                  procedura de audit.

            SECȚIUNEA III

         DISPOZIȚII PRIVIND PARTICIPAREA LA OPERAȚII DE GESTIONARE MILITARĂ A CRIZELOR

      Articolul 9
      Participarea la o operație UE de gestionare militară a crizelor
      (1)   Muntenegru se asigură că forțele sale și personalul său care participă la operația UE de gestionare militară a crizelor își îndeplinesc misiunea în conformitate cu:

                  (a)

                  decizia Consiliului și modificările ulterioare, astfel cum sunt menționate la articolul 2 alineatul (1);

                  (b)

                  planul de operații;

                  (c)

                  măsurile de punere în aplicare.

            (2)   Personalul detașat de Muntenegru își îndeplinește sarcinile și acționează exclusiv în interesul operației UE de gestionare militară a crizelor.
      (3)   Muntenegru informează în timp util comandantul operației UE cu privire la orice modificare survenită în participarea sa la operație.
      Articolul 10
      Lanțul de comandă
      (1)   Toți membrii forțelor și ai personalului care participă la operația UE de gestionare militară a crizelor rămân sub comanda deplină a autorităților lor naționale.
      (2)   Autoritățile naționale transferă comanda și/sau controlul operațional și tactic al forțelor și al personalului lor comandantului operației UE, care are dreptul să își delege autoritatea.
      (3)   Muntenegru are aceleași drepturi și obligații în ceea ce privește gestionarea curentă a operației ca și statele membre UE participante.
      (4)   Comandantul operației UE poate solicita oricând, în urma consultării Muntenegrului, retragerea contribuției Muntenegrului.
      (5)   Muntenegru numește un înalt reprezentant militar („ÎRM”) pentru a reprezenta contingentul său național în cadrul operației UE de gestionare militară a crizelor. ÎRM se consultă cu comandantul forței UE cu privire la orice aspect legat de operație și este responsabil de disciplina zilnică a contingentului muntenegrean.
      Articolul 11
      Aspecte financiare
      (1)   Fără a aduce atingere articolului 12, Muntenegru acoperă toate costurile aferente participării sale la operație, cu condiția ca aceste costuri să nu facă obiectul unei finanțări comune, astfel cum este prevăzută în instrumentele juridice menționate la articolul 2 alineatul (1), precum și în Decizia 2008/975/PESC a Consiliului din 18 decembrie 2008 de înființare a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (1).
      (2)   În caz de deces, vătămare, pierdere sau prejudiciu provocate unor persoane fizice sau juridice din statul sau statele în care este condusă operația, Muntenegru plătește despăgubiri, în cazul în care răspunderea sa a fost stabilită, în condițiile prevăzute de acordul aplicabil privind statutul forțelor menționat la articolul 3 alineatul (1).
      Articolul 12
      Contribuția la costurile comune
      (1)   Muntenegru contribuie la finanțarea costurilor comune ale unei operații UE de gestionare militară a crizelor.
      (2)   Contribuția financiară a Muntenegrului la costurile comune se calculează pe baza uneia dintre următoarele formule, oricare are drept rezultat o sumă mai mică:

                  (a)

                  acea parte din costurile comune care este proporțională cu raportul dintre venitul național brut (VNB) al Muntenegrului și totalul VNB-urilor tuturor statelor care contribuie la costurile comune al operației; sau

                  (b)

                  acea parte din costurile comune care este proporțională cu raportul dintre numărul membrilor personalului Muntenegrului care participă la operație și numărul total al membrilor personalului din toate statele care participă la operație.

            Atunci când se utilizează formula prevăzută la primul paragraf litera (b) și Muntenegru detașează personal doar pe lângă comandamentul forțelor sau al operației, raportul la care se recurge este cel dintre personalul detașat de Muntenegru și numărul total al membrilor personalului respectivului comandament. În alte cazuri, raportul este cel dintre toți membrii personalului cu care participă Muntenegru și toți membrii personalului operației.
      (3)   Fără a aduce atingere dispozițiilor alineatului (1), UE scutește, în principiu, Muntenegru de contribuțiile financiare la costurile comune ale unei anumite operații UE de gestionare militară a crizelor, în cazul în care:

                  (a)

                  UE decide că Muntenegru oferă o contribuție semnificativă la resursele și/sau capacitățile care sunt esențiale pentru operație; sau

                  (b)

                  Muntenegru are un VNB pe cap de locuitor care nu depășește VNB-ul niciunui stat membru UE.

            Se încheie o înțelegere între administratorul prevăzut în Decizia 2008/975/PESC și autoritățile administrative competente din Muntenegru. Această înțelegere cuprinde, inter alia, dispoziții privind:

                  (a)

                  suma în cauză;

                  (b)

                  modalitățile de plată a contribuției financiare;

                  (c)

                  procedura de audit.

            SECȚIUNEA IV

         DISPOZIȚII FINALE

      Articolul 13
      Înțelegeri de punere în aplicare a acordului
      Fără a aduce atingere articolului 8 alineatul (5) și articolului 12 alineatul (4), orice înțelegeri de natură tehnică și administrativă necesare punerii în aplicare a prezentului acord se încheie între ÎR și autoritățile corespunzătoare ale Muntenegrului.
      Articolul 14
      Nerespectarea obligațiilor
      În cazul în care una dintre părți nu își respectă obligațiile instituite în temeiul prezentului acord, cealaltă parte are dreptul de a denunța prezentul acord printr-o notificare trimisă în scris cu o lună înainte.
      Articolul 15
      Soluționarea diferendelor
      Diferendele privind interpretarea sau aplicarea prezentului acord se soluționează între părți pe cale diplomatică.
      Articolul 16
      Intrarea în vigoare
      (1)   Prezentul acord intră în vigoare în prima zi a primei luni care urmează datei la care părțile și-au notificat reciproc îndeplinirea procedurilor legale interne necesare pentru intrarea în vigoare a acordului.
      (2)   Prezentul acord se aplică cu titlu provizoriu de la data semnării sale.
      (3)   Prezentul acord face obiectul unor reexaminări periodice.
      (4)   Prezentul acord poate fi modificat pe baza unui acord reciproc al părților exprimat în scris.
      (5)   Prezentul acord poate fi denunțat de către oricare dintre părți prin transmiterea unei notificări scrise cu privire la denunțare celeilalte părți. Denunțarea produce efecte după șase luni de la data primirii notificării de către cealaltă parte.

         Încheiat la Bruxelles, la douăzeci și două februarie două mii unsprezece, în două exemplare, amândouă în limba engleză.

               Pentru Uniunea Europeană

               Pentru Muntenegru

         (1)  JO L 345, 23.12.2008, p. 96.

         TEXTUL DECLARAȚIILOR

            TEXTUL PENTRU STATELE MEMBRE ALE UE:

         „Statele membre ale UE, prin aplicarea deciziei Consiliului UE privind o operație a UE de gestionare a crizelor la care participă Muntenegru, se angajează, în măsura în care le permit sistemele lor de drept intern, să renunțe pe cât posibil la formularea de plângeri împotriva Muntenegrului în cazul vătămării sau al decesului vreunuia dintre membrii personalului lor sau în cazul unui prejudiciu sau al unei pierderi care afectează orice bunuri deținute de acestea și folosite în cadrul operației UE de gestionare a crizelor atunci când vătămarea, decesul, prejudiciul sau pierderea:

                     —

                     a fost cauzată de membri ai personalului Muntenegrului în îndeplinirea sarcinilor lor legate de operația UE de gestionare a crizelor, cu excepția cazurilor de neglijență gravă sau a abaterilor săvârșite cu intenție; sau

                     —

                     a rezultat din utilizarea oricărora dintre bunurile aparținând Muntenegrului, cu condiția ca respectivele bunuri să fi fost utilizate în legătură cu operația și cu excepția cazurilor de neglijență gravă sau a abaterilor săvârșite cu intenție de membri ai personalului Muntenegrului din cadrul operației UE de gestionare a crizelor care au utilizat respectivele bunuri.”

            TEXTUL PENTRU MUNTENEGRU:

         „Muntenegru, prin aplicarea deciziei Consiliului UE privind o operație UE de gestionare a crizelor, se angajează, în măsura în care îi permite sistemul său de drept intern, să renunțe pe cât posibil la formularea de plângeri împotriva oricărui alt stat care participă la operația UE de gestionare a crizelor în cazul vătămării sau al decesului vreunuia dintre membrii personalului său sau în cazul unui prejudiciu sau al unei pierderi care afectează orice bunuri deținute de acesta și folosite în cadrul operației UE de gestionare a crizelor atunci când vătămarea, decesul, prejudiciul sau pierderea:

                     —

                     a fost cauzată de membri ai personalului în îndeplinirea sarcinilor lor legate de operația UE de gestionare a crizelor, cu excepția cazurilor de neglijență gravă sau a abaterilor săvârșite cu intenție; sau

                     —

                     a rezultat din utilizarea oricărora dintre bunurile aparținând statelor care participă la operația UE de gestionare a crizelor, cu condiția ca respectivele bunuri să fi fost utilizate în legătură cu operația și cu excepția cazurilor de neglijență gravă sau a abaterilor săvârșite cu intenție de membri ai personalului operației UE de gestionare a crizelor care au utilizat respectivele bunuri.”


title: Decizia nr. 302/14/COL a Autorității AELS de Supraveghere din 16 iulie 2014 de modificare, pentru a nouăzeci și noua oară, a normelor procedurale și de fond în domeniul ajutoarelor de stat prin modificarea anumitor orientări privind ajutoarele de stat [2015/95]

text:
               22.1.2015

               RO

               Jurnalul Oficial al Uniunii Europene

               L 15/103

         DECIZIA NR. 302/14/COL A AUTORITĂȚII AELS DE SUPRAVEGHERE
   din 16 iulie 2014
   de modificare, pentru a nouăzeci și noua oară, a normelor procedurale și de fond în domeniul ajutoarelor de stat prin modificarea anumitor orientări privind ajutoarele de stat [2015/95]
   AUTORITATEA AELS DE SUPRAVEGHERE („autoritatea”),
   AVÂND ÎN VEDERE Acordul privind Spațiul Economic European („Acordul privind SEE”), în special articolele 61-63 și Protocolul 26 la acesta,
   AVÂND ÎN VEDERE Acordul dintre statele AELS privind instituirea unei Autorități de Supraveghere și a unei Curți de Justiție („Acordul privind Autoritatea de Supraveghere și Curtea de Justiție”), în special articolul 5 alineatul (2) litera (b) și articolul 24, precum și articolul 1 din Protocolul 3 partea I,
   Întrucât:
   În temeiul articolului 24 din Acordul privind Autoritatea de Supraveghere și Curtea de Justiție, Autoritatea pune în aplicare dispozițiile Acordului privind SEE referitoare la ajutoarele de stat.
   În temeiul articolului 5 alineatul (2) litera (b) din Acordul privind Autoritatea de Supraveghere și Curtea de Justiție, autoritatea emite comunicări sau orientări privind aspectele tratate în Acordul privind SEE, în cazul în care acest acord sau Acordul privind Autoritatea de Supraveghere și Curtea de Justiție prevede în mod expres acest lucru sau în cazul în care autoritatea îl consideră necesar.
   La 21 mai 2014, Comisia Europeană a adoptat o Comunicare de modificare a Comunicărilor Comisiei referitoare la Orientări ale UE pentru aplicarea normelor privind ajutoarele de stat în cazul dezvoltării rapide a rețelelor de comunicații în bandă largă, Orientări privind ajutoarele de stat regionale pentru perioada 2014-2020, Ajutoarele de stat pentru filme și alte opere audiovizuale, Orientări privind ajutoarele de stat pentru promovarea investițiilor de finanțare de risc și Orientări privind ajutoarele de stat destinate aeroporturilor și companiilor aeriene (1). Scopul modificărilor este alinierea dispozițiilor privind transparența ale diferitelor orientări privind ajutoarele de stat și simplificarea dispozițiilor actuale.
   Această comunicare are relevanță și pentru Spațiul Economic European.
   Aplicarea uniformă a normelor SEE în materie de ajutoare de stat trebuie asigurată în întregul Spațiu Economic European, în conformitate cu obiectivul omogenității prevăzut la articolul 1 din Acordul privind SEE.
   În conformitate cu punctul II de la rubrica „GENERALITĂȚI” din anexa XV la Acordul privind SEE, autoritatea, după consultarea prealabilă a Comisiei Europene, trebuie să adopte noi norme care să corespundă celor adoptate de Comisia Europeană,
   ÎN URMA consultării Comisiei Europene,
   ÎN URMA consultării statelor AELS cu privire la acest subiect prin intermediul unei scrisori din 30 iunie 2014,
   ADOPTĂ PREZENTA DECIZIE:
   Articolul 1
   Normele de fond în domeniul ajutoarelor de stat se modifică după cum urmează.
   Articolul 2
   Prezenta decizie înlocuiește următoarele pasaje:

               —

               în Orientările pentru aplicarea normelor privind ajutoarele de stat în cazul dezvoltării rapide a rețelelor de comunicații în bandă largă (2), punctul 74 litera (j) primele două teze;

               —

               în Orientările privind ajutoarele de stat regionale pentru perioada 2014-2020 (3), punctul 135;

               —

               în Orientările privind ajutoarele de stat pentru filme și alte opere audiovizuale (4), punctul 51 subpunctul 7;

               —

               în Orientările privind ajutoarele de stat destinate aeroporturilor și companiilor aeriene (5), punctele 162 și 163;

         cu următorul text:
   „Statele AELS asigură faptul că următoarele informații sunt publicate pe un site internet cuprinzător privind ajutoarele de stat, la nivel național sau regional:

               —

               textul integral al schemei de ajutoare aprobate sau al deciziei privind acordarea unui ajutor individual și al dispozițiilor de punere în aplicare a acesteia, sau un link către textul respectiv;

               —

               identitatea autorității (autorităților) care acordă ajutorul;

               —

               identitatea beneficiarilor individuali, forma și valoarea ajutorului acordat fiecărui beneficiar, data acordării, tipul de întreprindere (IMM/întreprindere mare), regiunea în care este situat beneficiarul (la nivelul regiunilor statistice 2) (6) și sectorul economic principal în care beneficiarul își desfășoară activitatea (la nivelul grupei NACE) (7).

         Această cerință poate fi eliminată în cazul ajutoarelor individuale mai mici de 500 000 EUR. Pentru schemele sub forma avantajelor fiscale, informațiile privind valoarea ajutoarelor individuale (8) pot fi furnizate în următoarele intervale (în milioane EUR): [0,5-1]; [1-2]; [2-5]; [5-10]; [10-30]; [30 și peste].
   Aceste informații trebuie publicate după adoptarea deciziei de acordare a ajutorului, trebuie păstrate timp de cel puțin 10 ani și trebuie puse la dispoziția publicului larg, fără restricții (9). Statele AELS nu au obligația de a publica informațiile menționate mai sus înainte de 1 iulie 2016 (10).
   Articolul 3
   (1)   Prezenta decizie modifică Orientările privind ajutoarele de stat regionale pentru perioada 2014-2020, precum și condițiile de monitorizare impuse în cazul schemelor de ajutoare de stat regionale, după cum urmează:

               —

               punctul 169 din Orientările privind ajutoarele de stat regionale pentru perioada 2014-2020, care include o condiție de monitorizare, se elimină;

               —

               anexa IV la Orientările privind ajutoarele de stat regionale pentru perioada 20142020 se elimină.

         (2)   Pentru schemele de ajutoare de stat regionale deja aprobate în conformitate cu Orientările privind ajutoarele de stat regionale pentru perioada 2014-2020, se elimină condiția privind monitorizarea, inclusiv condiția privind monitorizarea prevăzută la punctul 169 din orientările menționate. În consecință, se elimină punctul 65 din Decizia 225/14/COL din 18 iunie 2014 privind prestațiile de asigurări sociale diferențiate în funcție de regiune pentru perioada 2014-2020.
   Articolul 4
   Prezenta decizie modifică Orientările privind ajutoarele de stat pentru promovarea investițiilor de finanțare de risc (11) după cum urmează:

               —

               la punctul 166 subpunctul (v):

                           —

                              în loc de:„O astfel de cerință poate să fie eliminată în cazul IMM-urilor care nu au efectuat nicio vânzare comercială pe vreo piață și în cazul investițiilor cu o valoare mai mică de 200 000 EUR într-o întreprindere care este beneficiar final.”,

                           —

                              se va citi:„O astfel de cerință poate să fie eliminată în cazul IMM-urilor care nu au efectuat nicio vânzare comercială pe vreo piață și în cazul investițiilor cu o valoare mai mică de 500 000 EUR într-o întreprindere care este beneficiar final.”;

               —

               la punctul 166 subpunctul (vi):

                           —

                              în loc de:„cuantumul avantajului fiscal acordat, în cazul în care acesta din urmă are o valoare mai mare de 200 000 EUR. Suma respectivă poate fi acordată în tranșe în valoare de 2 milioane EUR.”,

                           —

                              se va citi:„cuantumul avantajului fiscal acordat, în cazul în care acesta din urmă are o valoare mai mare de 500 000 EUR. Suma respectivă poate fi acordată în următoarele tranșe (în milioane EUR): [0,5-1]; [1-2]; [2-5]; [5-10]; [10-30]; [30 și peste].”

               —

               la sfârșitul punctului 166 se introduce următorul text:

                  „Statele AELS nu au obligația de a furniza informațiile menționate mai sus înainte de 1 iulie 2016 (12).

         Articolul 5
   Prezenta decizie inserează următorul text:

      „În cazul schemelor de ajutoare excluse din domeniul de aplicare al unui regulament de exceptare pe categorii exclusiv din cauza bugetului lor ridicat, Autoritatea va evalua compatibilitatea acestor scheme numai pe baza planului de evaluare.”

               —

               la sfârșitul punctului 49 din Orientările UE pentru aplicarea normelor privind ajutoarele de stat în cazul dezvoltării rapide a rețelelor de comunicații în bandă largă;

               —

               la sfârșitul punctului 138 din Orientările privind ajutoarele de stat regionale pentru perioada 2014-2020;

               —

               la sfârșitul punctului 167 din Orientările privind ajutoarele de stat destinate aeroporturilor și companiilor aeriene;

               —

               la sfârșitul punctului 172 din Orientările privind ajutoarele de stat pentru promovarea investițiilor de finanțare de risc.

         Articolul 6
   Numai versiunea în limba engleză este autentică.

      Adoptată la Bruxelles, 16 iulie 2014

            Pentru Autoritatea AELS de Supraveghere

         Oda Helen SLETNES

            Președinte

         Helga JÓNSDÓTTIR

            Membru al colegiului

      (1)  JO C 198, 27.6.2014, p. 30.

      (2)  Nepublicate încă în JO. Disponibile la: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

      (3)  Nepublicate încă în JO. Disponibile la: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

      (4)  Nepublicate încă în JO. Disponibile la: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

      (5)  Nepublicate încă în JO. Disponibile la: http://www.eftasurv.int/media/state-aid-guidelines/Part-IV---Aviation-Guidelines.pdf

      (6)  Sintagma «regiune statistică» este utilizată în locul acronimului «NUTS» din orientările corespunzătoare ale Comisiei. NUTS este derivat din denumirea «nomenclatorul unităților teritoriale de statistică» conform Regulamentului (CE) nr. 1059/2003 al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS) (JO L 154, 21.6.2003, p. 1). Acest regulament nu a fost încorporat în Acordul privind SEE. Cu toate acestea, pentru a ajunge la definiții comune în contextul cererii din ce în ce mai mari de informații statistice la nivel regional, Eurostat, Oficiul de Statistică al Uniunii Europene, și institutele naționale din țările candidate și din țările AELS au convenit că vor fi stabilite regiuni statistice similare celor din clasificarea NUTS.

      (7)  Cu excepția secretelor comerciale și a altor informații confidențiale, în cazuri justificate în mod corespunzător, și sub rezerva acordului Autorității [a se vedea Orientările Autorității privind secretul profesional în deciziile din domeniul ajutoarelor de stat (JO L 154, 8.6.2006, p. 27 și Suplimentul SEE nr. 29, 8.6.2006, p. 1)].

      (8)  Valoarea care trebuie publicată este valoarea maximă permisă a beneficiului fiscal, și nu valoarea dedusă în fiecare an (de exemplu, în cazul creditului fiscal se va publica valoarea maximă permisă a creditului fiscal, și nu valoarea efectivă, care poate depinde de veniturile impozabile și variază de la un an la altul).

      (9)  Aceste informații se publică în termen de 6 luni de la data acordării ajutorului (sau, în cazul ajutoarelor sub formă de avantaje fiscale, în termen de 1 an de la data la care trebuie depusă declarația fiscală). În cazul ajutoarelor ilegale, statele AELS vor trebui să garanteze publicarea ex post a acestor informații, cel târziu în termen de 6 luni de la data deciziei Autorității. Informațiile ar trebui puse la dispoziție într-un format care să permită căutarea, extragerea și publicarea cu ușurință a datelor pe internet, de exemplu în format CSV sau XML.

      (10)  Nu se cere publicarea informațiilor referitoare la ajutoarele acordate înainte de 1 iulie 2016 și, în cazul ajutoarelor fiscale, la ajutoarele solicitate sau acordate înainte de 1 iulie 2016.”

      (11)  Nepublicate încă în JO. Disponibile la adresa http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(Applicable-from-1-July-2014).pdf

      (12)  Nu se cere publicarea informațiilor referitoare la ajutoarele acordate înainte de 1 iulie 2016 și, în cazul ajutoarelor fiscale, la ajutoarele solicitate sau acordate înainte de 1 iulie 2016.”


title: Decizia (UE) 2017/1714 a Parlamentului European din 27 aprilie 2017 privind descărcarea de gestiune pentru execuția bugetului Eurojust aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/308

         DECIZIA (UE) 2017/1714 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Eurojust aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Eurojust pentru exercițiul financiar 2015,

               —

               având în vedere Raportul Curții de Conturi privind conturile anuale ale Eurojust pentru exercițiul financiar 2015, însoțit de răspunsul Eurojust (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a Eurojust în ceea ce privește execuția bugetară pentru exercițiul financiar 2015 (05873/2017 – C8-0056/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0129/2017),

               1.

               acordă directorului administrativ al Eurojust descărcarea de gestiune pentru execuția bugetului Eurojust aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului administrativ al Eurojust, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 193.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 63, 6.3.2002, p. 1.

      (5)  JO L 328, 7.12.2013, p. 42.


title: Decizia Consiliului din 16 iunie 1975 privind constituirea Comitetului consultativ privind formarea medicilor

text:
Anunţ juridic important

|

31975D0364

Official Journal L 167 , 30/06/1975 P. 0017 - 0018 Finnish special edition: Chapter 16 Volume 1 P. 0010  Greek special edition: Chapter 05 Volume 2 P. 0050  Swedish special edition: Chapter 16 Volume 1 P. 0010  Spanish special edition: Chapter 06 Volume 1 P. 0200  Portuguese special edition Chapter 06 Volume 1 P. 0200  Ediţie specială în limba cehă Chapter 01 Volume 01 P. 75  - 76 Ediţie specială în limba estonă Chapter 01 Volume 01 P. 75  - 76 Ediţie specială în limba maghiară Chapter 01 Volume 01 P. 75  - 76 Ediţie specială în limba lituaniană Chapter 01 Volume 01 P. 75  - 76 Ediţie specială în limba letonă Chapter 01 Volume 01 P. 75  - 76 Ediţie specială în limba malteză Chapter 01 Volume 01 P. 75  - 76 Ediţie specială în limba polonă Chapter 01 Volume 01 P. 75  - 76 Ediţie specială în limba slovacă Chapter 01 Volume 01 P. 75  - 76 Ediţie specială în limba slovenă Chapter 01 Volume 01 P. 75  - 76

		19750616Decizia Consiliuluidin 16 iunie 1975privind constituirea Comitetului consultativ privind formarea medicilor(75/364/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene,având în vedere proiectul de decizie prezentat de Comisie,întrucât, în Rezoluția din 6 iunie 1974 privind recunoașterea reciprocă a diplomelor, a certificatelor și a altor titluri oficiale de calificare, Consiliul s-a declarat în favoarea constituirii unor comitete consultative;întrucât, în contextul recunoașterii reciproce a diplomelor, a certificatelor și a altor titluri oficiale de calificare și a coordonării condițiilor de inițiere a activității de medic, este important să se asigure un standard de exigență comparabil în materia formării medicilor;întrucât, pentru a contribui la realizarea acestor obiective, este de dorit să se constituie un comitet consultativ care să consilieze Comisia,DECIDE:Articolul 1Se constituie pe lângă Comisie Comitetul consultativ privind formarea medicilor, denumit în continuare "comitetul".Articolul 2(1) Sarcina comitetului este de a contribui la asigurarea unei formări a medicilor de un nivel de exigență comparabil în Comunitate, privind atât formarea generală, cât și cea de medic specialist.(2) Acesta duce la îndeplinire această sarcină, în special cu ajutorul următoarelor mijloace:- schimbul de informații cuprinzătoare privind metodele de formare și conținutul, nivelul, structura cursurilor teoretice și practice puse la dispoziție în statele membre;- discuții și consultări în scopul dezvoltării unor abordări comune a standardului care trebuie să fie aplicat în ceea ce privește formarea medicilor și, după caz, a structurii și conținutului acestei formări;- urmărirea adaptării formării medicilor la progresele științei medicale și a metodelor de predare.(3) Comitetul comunică Comisiei și statelor membre opiniile și recomandările sale incluzând, atunci când consideră oportun, sugestii pentru modificările care trebuie să fie aduse articolelor referitoare la formarea medicilor din Directivele 75/362/CEE [1] și 75/363/CEE [2].(4) Comitetul consiliază de asemenea Comisia privind orice probleme pe care aceasta poate să i le prezinte în legătură cu formarea medicilor.Articolul 3(1) Comitetul este alcătuit din câte trei experți din fiecare stat membru, după cum urmează:- un expert din rândul practicienilor;- un expert de la facultățile de medicină ale universităților;- un expert din rândul autorităților competente ale statelor membre.(2) Pentru fiecare membru trebuie să existe un membru supleant. Membrii supleanți sunt autorizați să participe la reuniunile comitetului.(3) Membrii și membrii supleanți menționați la alineatele (1) și (2) sunt desemnați de către statele membre. Membrii menționați la alineatul (1) prima și a doua liniuță și membrii supleanți sunt desemnați la propunerea practicienilor și a universităților. Membrii și membrii supleanți desemnați în acest fel sunt numiți de către Consiliu.Articolul 4(1) Mandatul de membru al comitetului este de trei ani. După expirarea acestei perioade, membrii comitetului rămân în funcție până când sunt înlocuiți sau mandatul lor este reînnoit.(2) Mandatul de membru se poate încheia înaintea expirării perioadei de trei ani ca urmare a demisiei sau decesului membrului, sau a înlocuirii sale de către o altă persoană, în conformitate cu procedura descrisă la articolul 3. Această numire este valabilă pentru perioada rămasă din mandat.Articolul 5Comitetul alege dintre membrii săi un președinte și doi vicepreședinți. Comitetul adoptă propriul regulament de funcționare. Ordinea de zi a reuniunilor este întocmită de către președintele comitetului în consultare cu Comisia.Articolul 6Comitetul poate să constituie grupuri de lucru, să invite observatori sau experți și să le permită să îl sprijine în chestiunile legate de toate aspectele speciale ale activității sale.Articolul 7Secretariatul comitetului este asigurat de către Comisie.Adoptată la Luxemburg, 16 iunie 1975.Pentru ConsiliuPreședinteleR. Ryan[1] JO L 167, 30.6.1975, p. 1.[2] JO L 167, 30.6.1975, p. 14.--------------------------------------------------


title: 2010/525/UE: Decizia Parlamentului European din 5 mai 2010 privind închiderea conturilor Autorității Europene pentru Siguranța Alimentară pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/159

         DECIZIA PARLAMENTULUI EUROPEAN
   din 5 mai 2010
   privind închiderea conturilor Autorității Europene pentru Siguranța Alimentară pentru exercițiul financiar 2008
   (2010/525/UE)
   PARLAMENTUL EUROPEAN,
   având în vedere conturile anuale finale ale Autorității Europene pentru Siguranța Alimentară pentru exercițiul financiar 2008,
   având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2008, însoțit de răspunsurile Autorității (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 178/2002 al Parlamentului European și al Consiliului (3) de instituire a Autorității Europene pentru Siguranța Alimentară, în special articolul 44,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0086/2010),

               1.

               aprobă închiderea conturilor Autorității Europene pentru Siguranța Alimentară pentru exercițiul financiar 2008;

               2.

               încredințează președintelui sarcina de a transmite prezenta decizie directorului executiv al Autorității Europene pentru Siguranța Alimentară, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 95.

      (2)  JO L 248, 16.9.2002, p. 1.

      (3)  JO L 31, 1.2.2002, p. 1.

      (4)  JO L 357, 31.12.2002, p. 72.


title: 2010/14/: Decizia Băncii Centrale Europene din 10 decembrie 2009 privind aprobarea volumului emisiunii de monede metalice în 2010 (BCE/2009/25)

text:
               12.1.2010

               RO

               Jurnalul Oficial al Uniunii Europene

               L 7/21

         DECIZIA BĂNCII CENTRALE EUROPENE
   din 10 decembrie 2009
   privind aprobarea volumului emisiunii de monede metalice în 2010
   (BCE/2009/25)
   (2010/14/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 128 alineatul (2),
   întrucât:

               (1)

               De la 1 ianuarie 1999, Banca Centrală Europeană (BCE) are dreptul exclusiv de a aproba volumul emisiunii de monede metalice de către statele membre care au adoptat moneda euro (denumite în continuare „state membre participante”).

               (2)

               Statele membre participante au prezentat BCE spre aprobare estimările lor privind volumul emisiunii de monede metalice euro prevăzut pentru 2010, completat de note explicative privind metodologia de prognozare,

         ADOPTĂ PREZENTA DECIZIE:
   Articolul 1
   Aprobarea volumului emisiunii de monede metalice euro prevăzut pentru 2010
   BCE aprobă volumul emisiunii de monede metalice euro de către statele membre participante prevăzut pentru 2010, astfel cum se descrie în tabelul următor:

               (milioane EUR)

               Emisiunea de monede metalice destinate circulației și emisiunea monedelor de colecție (care nu sunt destinate circulației) în 2010

               Belgia

               105,2

               Germania

               668,0

               Irlanda

               43,0

               Grecia

               55,0

               Spania

               210,0

               Franța

               290,0

               Italia

               283,0

               Cipru

               18,1

               Luxemburg

               40,0

               Malta

               10,5

               Țările de Jos

               54,0

               Austria

               306,0

               Portugalia

               50,0

               Slovenia

               30,0

               Slovacia

               62,0

               Finlanda

               60,0

         Articolul 2
   Dispoziție finală
   Prezenta decizie se adresează statelor membre participante.

      Adoptată la Frankfurt pe Main, 10 decembrie 2009.

            Președintele BCE

         Jean-Claude TRICHET